EkBass/fiwiki-20250220-pages-articles huggingface dataset:
Ischia

Ischia on tuliperäinen saari Napolinlahden pohjoispäässä, noin 25 kilometriä Napolista. Se on itä-länsisuunnassa noin kymmenen kilometriä pitkä, ja pohjois-eteläsuunnassa seitsemän kilometriä leveä. Saaren korkein kohta on 789 metriä korkea Monte Epomeon tulivuori. Saaren pääkaupungin nimi on myös Ischia. Saarella asuu vakinaisesti noin asukasta ympäri vuoden, kesällä noin nelinkertainen määrä; lisäksi kesäkaudella siellä käy miljoonia matkailijoita. Heitä houkuttelevat kuumien lähteiden ympärille rakennetut terveyskylpylät, varsinkin kesällä manner-Italiaa miellyttävämpi ilmasto ja vehreä luonto sekä kauniit maisemat. Lauttamatka mantereelta kestää noin 45 minuuttia. == Historia == Antiikin aikana Ischian saari tunnettiin nimellä Ainaria (), latinaksi Aenaria ja runoudessa myös Inarime. Siellä sijaitsi Pithekussain kaupunki, joka on kreikkalaisten varhaisin tunnettu kauppa-asema Italiassa. Se perustettiin noin 770 eaa. Pithekussain merkittävimpiin löytöihin lukeutuu niin kutsuttu Nestorin malja, jossa oleva piirtokirjoitus on varhaisimpia tunnettuja esimerkkejä kreikkalaisen kirjaimiston käytöstä. Pithekussaista käsin asutettiin mantereen puolen Kymen (Cumae) kaupunki noin 750–725 eaa., jonka jälkeen Pithekussain merkitys väheni. Tuliperäinen saari kärsi antiikin aikana usein maanjäristyksistä ja vulkaanisesta toiminnasta. == Kuvia == Ischia Castello Aragonese.jpg|Castello Aragonese Spiaggia dei Maronti - Ischia.jpg|Maronti Beach saaren etelärannannalla, taustalla Sant' Angelon kylä Ischia - Santa Maria del Soccorso.JPG|Santa Maria del Soccorso Ischia Fungo Lacco Ameno.jpg|Fungo Lacco Ameno Ischia da procida.jpg|Ischian horisontti nähtynä läheiseltä Procidan saarelta == Lähteet == == Aiheesta muualla == * Liisi Karttunen : Ischian saarelta, Helsingin Sanomat Viikkoliite, 19.08.1928, nro 34, s. 3, Kansalliskirjaston digitaaliset aineistot * Liisi Karttunen : Casamicciola Ischian saarella, Helsingin Sanomat Viikkoliite, 16.09.1928, nro 38, s. 3, Kansalliskirjaston digitaaliset aineistot Luokka:Campanian maantiede Luokka:Italian saaret Luokka:Napolin metropolikaupunki Luokka:Välimeren saaret
Lotta Backlund

Lotta Maria Johanna Backlund (s. 14. lokakuuta 1980 Budapest, Unkari) on televisiotuotantoyhtiö Warner Bros. International Television Production Finlandin Head of Development. Hän on ollut myös suomalainen stand up -koomikko, televisiotoimittaja ja poliitikko. Backlund on toiminut muun muassa Suomen ylioppilaskuntien liiton hallituksessa ja oli kokoomuksen ehdokas vuoden 2007 eduskuntavaaleissa. Backlund oli Suomen YK-nuorisodelegaatti vuonna 2006. Keväällä 2007 Backlund esiintyi lyhytikäiseksi jääneen Kuka, mitä, häh? -ohjelman vakiokeskustelijana. Hän oli NRJ-radiokanavan aamuohjelman juontaja maaliskuusta 2006 marraskuuhun 2007. Backlund on juontanut myös humoristista B-studio-ajankohtaisohjelmaa Nelosella yhdessä Steen1:n kanssa. Vuodesta 2012 Backlund on toiminut kehityspäällikkönä ja tuottajana Eyeworks Finland -televisiotuotantoyhtiössä, jonka myöhemmin osti Warner Bros. International Television Productions. Backlund julkaisee viikoittaista Backlund & Lange -podcastia yhdessä Miina Langen kanssa. Backlund toimi vuonna 2017–2018 Helsingin pormestari Jan Vapaavuoren poliittisena erityisavustajana. Toukokuusta 2021 Backlund on toiminut peliyhtiö Rovion viestintäpäällikkönä. Vuonna 2018 Backlund valittiin Audiovisual Producers Finlandin eli APFI ry:n varapuheenjohtajaksi. ==Lähteet== * * Eyeworks Finland * https://www.wbitvp.com/finland ===Viitteet=== ==Aiheesta muualla== * Lotta Backlundin blogi * Luokka:Suomalaiset stand up -koomikot Luokka:Kansallisen Kokoomuksen poliitikot Luokka:Vuonna 1980 syntyneet Luokka:Elävät henkilöt
Homogeeninen polynomi

Matematiikassa homogeeninen polynomi on polynomi, jonka termit ovat monomeja, joiden asteet ovat samat. Esimerkiksi x^5 + 2 x^3 y^2 + 9 x y^4 on homogeeninen polynomi, jonka aste on 5. Homogeenisen polynomin synonyymejä ovat algebrallinen muoto ja muoto. Homogeenista toisen asteen polynomia kutsutaan neliömuodoksi ja se voidaan esittää symmetrisen matriisin avulla. Algebrallisten muotojen teorialla on runsaasti sovelluksia sekä puhtaassa matematiikassa että teoreettisessa fysiikassa. ==Lähteet==
Soraya Saga

Soraya Saga (), oikealta nimeltään Kaori Tanaka (), on japanilainen kuvittaja, joka on osallistunut videopelien kehitykseen graafisena suunnittelijana ja juonenkirjoittajana. Tanakan alkuperäinen taiteilijanimi oli Clio Saga. Hän asuu Tokiossa ja on naimisissa pelisuunnittelija Tetsuya Takahashin kanssa. == Ura == Saga työskenteli Squarella vuosina 1991–1996. Tuona aikana hän suunnitteli kartan Final Fantasy V:n maailmalle ja loi seuraavaan Final Fantasy -osaan kaksi hahmoa, veljekset Edgar Roni Figaro ja Sabin Rene Figaro; sittemmin hän on toiminut ainoastaan freelancerinä sitoutumatta mihinkään muuhun yritykseen. Hänen viimeinen peliprojektinsa Squarella oli vuonna 1998 julkaistu Xenogears, jonka tarina perustui hänen käsikirjoituksiinsa. Pelin pääsunnittelija oli hänen aviomiehensä Tetsuya Takahashi. Lähdettyään Squarelta lopullisesti hän loi monia hahmoja ja tarinan ensimmäiseen Monolith Soft -yhtiön kehittämään Xenosaga-peliin, joka oli Xenosaga Episode I: Der Wille zur Macht. Kun sarjan toinen osa oli vielä tuotannossa, hän ilmoitti omalla verkkosivustollaan jättävänsä työnsä Xenosaga -sarjan parissa. == Tuotantoa == Nimi Ilmestymisvuosi Rooli Final Fantasy V 1992 Karttasuunnittelija Final Fantasy VI 1994 Kenttägrafiikkasuunnittelija Xenogears 1998 Juonen käsikirjoittaja Xenosaga Episode I: Der Wille zur Macht 2002 Tapahtumakäsikirjoittaja Xenosaga Episode II: Jenseits von Gut und Böse 2004 Avustava tekijä == Lähteet == == Aiheesta muualla == * Soraya Sagan virallinen sivusto * Luokka:Japanilaiset taidemaalarit Luokka:Japanilaiset videopelisuunnittelijat
Joyce Cary

Joyce Cary (1888 Londonderry, Irlanti – 1957 Oxford, Englanti) oli irlantilainen kirjailija ja kuvataiteilija. Hän opiskeli maalausta Edinburghissa ja Pariisissa ennen kuin päätteli, että pystyy ilmaisemaan itseään paremmin kirjoittamalla. Hän opiskeli lakia Oxfordissa. Hän lähti Montenegroon 1912, missä työskenteli Punaiselle Ristille Balkanin sotien aikana. 1913–1920 hän oli Britannian siirtomaahalinnon tehtävissä Nigeriassa. Ensimmäisessä maailmansodassa hän haavoittui Afrikassa. Vuonna 1920 hän palasi Englantiin ja asui Oxfordissa lähes neljäkymmentä vuotta. Cary julkaisi novelleja salanimellä, mutta romaanimuoto oli hänelle aluksi vaikea. Varhaisista töistä tunnetuin on afrikkalaisesta kauppiaasta kertova Mister Johnson (1939). Cary kirjoitti kaksi trilogiaa, joissa kukin kirja on kerrottu eri päähenkilön näkökulmasta. Ensimmäisen trilogian kolmas osa, taiteilija Gulley Jimpsonista kertova Jimson ja valaskala, on filmattu, samoin kuin Mister Johnson. Elokuvista ensin mainittu oli Parhaan sovitetun käsikirjoituksen Oscar-palkinto-ehdokas vuonna 1958. == Suomennettuja teoksia == * Pelokas ilo: romaani (A fearful joy); suom. Eero Tenhosaari, Otava 1953 * Olin poliitikon vaimo: romaani (Prisoner of grace); suom. Matti Karjalainen, Gummerus 1953 ;Trilogia * Näinkin voi käydä: romaani (Herself surprised, 1941); suom. Matti Karjalainen, Gummerus 1952 * Uuden taivaan alla: romaani (To be a pilgrim, 1942); suom. Kristiina Kivivuori, runot suom. Kirsi Kunnas, Gummerus 1954 * Jimson ja valaskala (The Horses Mouth, 1944); suom. Kristiina Kivivuori, runot suom. Kirsi Kunnas, Gummerus 1955 == Lähteet == Luokka:Irlantilaiset kirjailijat Luokka:Vuonna 1888 syntyneet Luokka:Vuonna 1957 kuolleet
Matthew Tuck

Matthew "Matt" Tuck (s. 20. tammikuuta 1980 Bridgend, Wales) on metalcoreyhtye Bullet for My Valentinen laulaja, kitaristi ja säveltäjä. Hän soittaa yhtyeessä rytmikitaraa ja laulaa, mutta Tuck osaa soittaa myös rumpuja ja koskettimia. Hän käyttää keikoilla yleensä Jacksonin Randy Rhoads RR1T -kitaraa, mutta omistaa myös Gibson Flying V -kitaran. Ollessaan 14-vuotias Tuck näki MTV:llä Metallican musiikkivideon Enter Sandmanin, mikä inspiroi häntä aloittamaan kitaransoiton. Tuck onkin kertonut ottaneensa eniten vaikutteita Metallicalta. Hän lauloi Max Cavaleran kanssa Apocalyptican kappaleessa Repressed albumilla Amplified – A Decade of Reinventing the Cello. Vuonna 2006 marraskuun aikana bändin ollessa kiertueella yhdessä As I Lay Dyingin ja Protest the Heron kanssa Matt Tuck sairastui kurkunpääntulehdukseen, jonka takia lukuisat keikat jouduttiin siirtämään myöhemmälle. Viimein kesäkuussa 2007 bändi ilmoitti, että Matt Tuckilta leikataan nielurisat, jonka takia yhtyeen oli peruttava kaikki siirtämänsä keikat. 25\. maaliskuuta 2010 Tuck ja hänen pitkäaikainen tyttöystävänsä Charlotte saivat pojan, jonka nimeksi tuli Evann. He myös avioituivat 2013. ==Lähteet== ==Aiheesta muualla== * Luokka:Walesilaiset laulajat Luokka:Vuonna 1980 syntyneet Luokka:Elävät henkilöt
Austro-Daimler

Austro-Daimler oli itävaltalainen autonvalmistaja, joka toimi vuosina 1899−1934. Yritys oli Daimler-Motoren-Gesellschaftin (DMG) osa. Austro-Daimler oli etenkin Itävalta-Unkariin suunnattu merkki, ja sillä oli maassa laajat oikeudet valmistukseen. Daimlerin suunnittelijoina toimi monia lahjakkaita autoinsinöörejä, kuten Gottlieb Daimlerin poika Paul Daimler ja Ferdinand Porsche. Austro-Daimler on valmistanut myös rautatiekalustoa, kuten esimerkiksi kapearaidevetureita ja kiskobusseja. Vetureita on ollut käytössä myös Suomessa. Luokka:Automerkit Luokka:1920-luvun autot Luokka:1930-luvun autot Luokka:Rautatiekalustovalmistajat Luokka:Itävaltaunkarilaiset yritykset Luokka:Itävaltalaiset yritykset
Kestävyysajo

Kestävyysajo on moottoriurheilun muoto, jossa kilpailijat ajavat autoillaan hyvin pitkän kilpailun – niin pitkän, että usein tarvitaan kaksi tai useampi kuljettajaa vuorottelemaan auton ajamista. On olemassa myös moottoripyörille suunnattuja kestävyysajoja. Historiallisia kilpailuja, joita ajettiin yleisillä avoimilla teillä, ovat Targa Florio ja Mille Miglia. Kestävyysajoissa joutuu koetukselle myös itse kilpa-auto. Valmistajalle on tärkeää saada tuotettua autoja, jotka kestävät kilpailun pitkän rasituksen. Kuuluisin kestävyysajo on Le Mansin 24 tunnin ajo, joka järjestetään vuosittain Le Mansissa Ranskassa. Usein kilpailuissa ei ole säädetty matkan pituutta, vaan voittajaksi selviytyy pisimmälle tietyssä ajassa ajanut kilpailija. Suurin osa kestävyysajoista on tuhannen kilometrin tai kuuden, yhdeksän, kahdentoista tai 24 tunnin kilpailuja kilparadoilla. Ennen kilpailuun oli pakollista osallistua pareittain, mutta nykyään yksilösuoritukset ovat sallittuja (ei 24 tunnin ajoissa), joskin hyvin harvinaisia. Kestävyysajoja ajetaan useissa kilpasarjoissa, joita ovat FIA World Endurance Championship, European Le Mans Series, Asian Le Mans Series ja IMSA SportsCar Championship. Muutamia kuuluisia kestävyysajoja: * Albaceten 8 tunnin ajo (moottoripyörät) * Baja 1000 (erämaaralli) * Bathurst 1000 * Bol d'Or (moottoripyörät) * Coca Cola 600 * Dakar-ralli (erämaaralli) * Daytonan 24 tunnin ajo * Le Mansin 24 tunnin ajo * Mil Milhas * Monzan tuhannen kilometrin ajo * Nürburgringin 24 tunnin ajo * Nürburgringin tuhannen kilometrin ajo * Petit Le Mans * Sebringin 12 tunnin ajo * Span 24 tunnin ajo * Span tuhannen kilometrin ajo * Suzukan 8 tunnin ajo (moottoripyörät) * Suzukan tuhannen kilometrin ajo Luokka:Autourheilu lajeittain *
Henri de Massue

Henri de Massue alun perin Ruvignyn markiisi, myöhemmin Galwayn ensimmäinen jaarli (9. huhtikuuta 1648, Pariisi – 3. syyskuuta 1720) oli ranskalainen kenraali ja hugenotti, joka palveli vuodesta 1690 Englannin armeijassa ja johti Espanjan perimyssodassa Englannin armeijaa Portugalissa ja Espanjassa vuosina 1704–10. Massue aloitti uransa palvelemalla Ranskan armeijassa Henri Turennen alaisuudessa. Ranskan kuningas Ludvig XIV:n karkotettua hugenotit Ranskasta Massue siirtyi Englannin palvelukseen 1690 kenraalina. Hän taisteli yhdeksänvuotisen sodan aikana Irlannissa ja sai sieltä 1692 laajoja tiluksia sekä Galwayn varakreivin ja Portarlingtonin paronin arvonimet. 1693 hän siirtyi taistelemaan Alankomaihin. Sodan päätyttyä 1697 hän sai Galwayn jaarlin arvonimen ja oli käytännössä Irlannin ylin virkamies vuoteen 1701. Espanjan perimyssodassa Massue lähetettiin vuonna 1704 johtamaan englantilaisten armeijaa Portugaliin ja Espanjaan. Hän hävisi Almanzan taistelun 1707, jossa käytännöllisesti katsoen menetti armeijansa. Vuonna 1710 Massue erosi ja siirtyi eläkkeelle. ==Lähteet== * Luokka:Brittiläiset kenraalit Luokka:Ranskalaiset kenraalit Luokka:Markiisit Luokka:Jaarlit Luokka:Vuonna 1648 syntyneet Luokka:Vuonna 1720 kuolleet
Aprilia MX 125

Aprilia MX 125 on italialaisen Aprilian valmistama kevytmoottoripyörä. Sitä valmistettiin vuosina 2004–2006. MX:ssä on Rotax 122 -moottori. Pyörässä on Brembon etujarru, joka on tehokas. Jousituksena on takana Sachsin valmistama 280 mm joustomatkalla varustettu kaasujousi, edessä 260 mm joustomatkalla olevat pumput, jotka löytyvät Aprilia RX Racing 50 -erikoismallista. Moottori on Rotaxin valmistama. Moottori on 2-tahtinen ja tehoa siinä on tehtaan jäljiltä noin 31 hevosvoimaa. Vuosien 2004–2005 ja 2006–2007 mallit eroavat toisistaan ulkonäöltään. Eroa tosin on vain ulkoasussa eli katteissa. Vanhemmissa on katteissa enemmän punaista, kun taas uudemmissa on mustat katteet S2 Replica -kisatarroilla. ==Kuristukset== Suomeen tuotaessa tehot kuristetaan 11 kilowattiin eli noin 15 hevosvoimaan. Kuristuksia on pakoputkessa, pakoaukonsäätimessä, ilmanputsarissa ja CDI-boksissa. ==Aiheesta muualla== *Aprilia MX 125 Motot.netissä Mx 125
Defense Intelligence Agency

Defense Intelligence Agency (DIA) on Yhdysvaltain asevoimien tiedusteluorganisaatio, joka perustettiin 1. lokakuuta 1961. DIA:n budjetti ja tarkka henkilöstömäärä ovat salaisia; kotisivuillaan DIA kertoo työllistävänsä yli 16 500 henkilöä. Toimenkuvaltaan DIA:ta on verrattu Venäjän GRU:hun, brittien Defence Intelligence Staffiin (DIS) ja Israelin Amaniin. == Katso myös == * Luettelo tiedustelupalveluista * UKUSA-sopimus == Lähteet == == Aiheesta muualla == * DIA:n virallinen sivu Luokka:Yhdysvaltain puolustusministeriö Luokka:Yhdysvaltain tiedusteluorganisaatiot
Dia

Dia voi tarkoittaa: * Dia, hahmo Kreikan mytologiassa * Defense Intelligence Agency (DIA), Yhdysvaltain asevoimien tiedusteluorganisaatio * DIA-valinta, diplomi-insinööri- ja arkkitehtikoulutuksen yhteisvalinta * dia eli diapositiivi, diafilmille kuvattu valokuva * PowerPoint- tai vastaavalla ohjelmistolla laaditun esitystiedoston sivu * Dia, Naksos-saaren muinainen nimi * Día, saari Kreetan saaren edustalla Kreikassa * Dia, ohjelma diagrammikaavioiden tekoon == Sukunimenä == * Ali Dia (s. 1965), senegalilainen jalkapalloilija * Boulaye Dia (s. 1996), ranskalainen jalkapalloilija * Mamadou Dia (1910–2009), senegalilainen poliitikko ja pääministeri
Polideportivo Ejido

Club Polideportivo Ejido oli espanjalainen jalkapalloseura El Ejidon kunnasta Andalusiasta. Seura perustettiin vuonna 1969. Ejido nousi aluesarjoista Espanjan alimmalle kansalliselle sarjatasolle Tercera Divisióniin ensimmäistä kertaa kaudeksi 1987–1988. Seuraavat runsaat kymmenen kautta seuran sarjataso vaihteli Tercera Divisiónin ja Segunda División B:n välillä. Kaudeksi 2001–2002 seura nousi Segunda Divisióniin, jossa se kamppaili lähinnä paikoista sarjan keskikastissa ennen putoamista kauden 2007–2008 päätteeksi.Club Polideportivo Ejido Futbolme. Viitattu 16.6.2008. Ejidon kotipeliasun värit olivat vaaleansininen ja valkoinen. Seuran kotistadionina toimii 7 870 -paikkainen Municipal El Ejido, joka otettiin käyttöön vuonna 2001. Seura lakkautettiin vuonna 2012. .El Polideportivo Ejido, primer abandono (Polideportivo Ejido, first withdrawal);, 18 tammikuuta 2012 (espanjaksi) == Lähteet == == Aiheesta muualla == * Club Polideportivo Ejidon virallinen sivusto Luokka:Espanjalaiset jalkapalloseurat Luokka:Almerían maakunta Luokka:Vuonna 1969 perustetut urheiluseurat
Morits Saksilainen

Morits Saksilainen tai Moritz Saksilainen (oikeastaan alun perin Hermann Moritz, Saksin kreivi) (, ) (28. lokakuuta 1696 Goslar – 30. marraskuuta 1750 Chambordin linna, Loir-et-Cher) oli saksalainen sotilas, Ranskan marsalkka ja vuodesta 1747 marsalkka-kenraali. Morits Saksilainen oli Puolan kuningas August II Väkevän ja Maria Aurora von Königsmarckin avioton lapsi ja sai kreivin arvon vuonna 1711 isänsä tunnustettua hänet pojakseen. Moritsin sotilasura alkoi varhain: hän palveli Itävallan armeijassa 1708–1710, Pietari Suuren armeijassa 1711, Puolan armeijassa 1712 ja vuonna 1713 hän nousi rykmentin komentajaksi. Morits astui Ranskan armeijan palvelukseen vuonna 1720, ja taisteli Puolan ja Itävallan perimyssodissa. Ranskan marsalkan arvon hän sai 1743 Itävallan perimyssodan ansioista. Ylennyksen jälkeen hän voitti liittoutuneet vielä Fontenoyn (1745) ja Rocouxin (1746) taisteluissa. 1747 hänestä tuli kolmas marsalkka-kenraali Ranskan historiassa. Morits Saksilainen myös kirjoitti sodasta. ==Lähteet== * ==Aiheesta muualla== Luokka:Ranskan marsalkat Luokka:Saksalaiset kenraalit Luokka:Kreivit Luokka:Vuonna 1696 syntyneet Luokka:Vuonna 1750 kuolleet
Messier 91

Messier 91 (tai NGC 4548) on sauvaspiraaligalaksi noin 63 miljoonan valovuoden päässä maapallosta. Se sijaitsee Bereniken hiuksissa. Sen löysi todennäköisimmin Charles Messier vuonna 1781.http://messier.seds.org/m/m091.html William Herchel löysi sen itsenäisesti 18. huhtikuuta 1784. == Katso myös == * Messierin luettelo * New General Catalogue == Lähteet == ==Aiheesta muualla== * SEDSin Messier -sivu M091 091 M091 4548
Messier 86

Messier 86 (tai NGC 4406) on linssimäinen galaksi noin 52 miljoonan valovuoden päässä maapallosta. Siinä on ainakin 400 miljardia tähteä. Se sijaitsee Neitsyen tähdistössä, Neitsyen galaksiryhmän keskustassa. Charles Messier löysi M86:n 18. maaliskuuta 1781.http://messier.seds.org/m/m086.html Galaksin valossa esiintyy harvinaista sinisiirtymää, jonka perusteella M86 lähestyy meitä noin 244 km/s (419 km/s joissain lähteissä). M86:lla on noin 200 000 valovuotta pitkä häntä. == Katso myös == * Messierin luettelo * New General Catalogue == Lähteet == ==Aiheesta muualla== * SEDSin Messier -sivu M086 086 M086 4406
Messier 88

Messier 88 (tai NGC 4501) on kierteisgalaksi noin 47 miljoonan valovuoden päässä maapallosta. Se sijaitsee Bereniken hiukset -nimisessä tähdistössä. ==Historia== Charles Messier löysi M88:n 18. maaliskuuta 1781.http://messier.seds.org/m/m088.html == Katso myös == * Messierin luettelo * New General Catalogue == Lähteet == ==Aiheesta muualla== * SEDSin Messier -sivu M088 088 M088 Luokka:Neitsyen galaksijoukko 4501
Messier 94

Messier 94 (tai NGC 4736) on kierteisgalaksi noin 16 miljoonan valovuoden päässä maapallosta. Se sijaitsee Ajokoirien tähdistössä. ==Historia== Pierre Méchain löysi Merrier 94:n 22. maaliskuuta 1781, ja Charles Messier lisäsi sen luetteloonsa kahta päivää myöhemmin.http://messier.seds.org/m/m094.html ==Huomioitavia piirteitä== M94:llä on liner-tyyppinen ydin (liner = ). Ytimen spektristä on pääteltävissä, että siellä on heikosti ionisoitunutta kaasua. M94:llä on myös kaksi rengasta, sisempi ja ulompi. Sisempi on halkaisijaltaan noin 70″, ja ulompi on noin 600″. Sisemmällä renkaalla tapahtuu voimakasta tähtien muodostumista. == Katso myös == * Messierin luettelo * New General Catalogue == Lähteet == ==Aiheesta muualla== * SEDSin Messier -sivu M094 094 M094 Luokka:Neitsyen superjoukko 4736
Messier 95

Messier 95 (tai NGC 3351) on sauvaspiraaligalaksi noin 38 miljoonan valovuoden päässä maapallosta. Se sijaitsee Leijonan tähdistössä. Pierre Méchain löysi M95:n 20. maaliskuuta 1781, ja Charles Messier liitti sen Messierin luetteloon 4 päivää myöhemmin.http://messier.seds.org/m/m095.html Galaksin keskustan ympärillä on ympyryänmuotoinen tähdenmuodostusalue, halkaisijaltaan noin 2 000 valovuotta. M95 on yksi M96-galaksiryhmään kuuluvista galakseista; siihen kuuluvat myös Messierin luettelon kohteet M96 ja M105. == Katso myös == * Messierin luettelo * New General Catalogue == Lähteet == ==Aiheesta muualla== * SEDSin Messier -sivu M095 095 M095 3351
Messier 96

Messier 96 (tai NGC 3368) on kierteisgalaksi noin 34 miljoonan valovuoden päässä maapallosta. Se sijaitsee Leijonan tähdistössä. Pierre Méchain löysi M96:n 20. maaliskuuta 1781.http://messier.seds.org/m/m096.html M96 on M96-ryhmän kirkkain galaksi, ryhmään kuuluu sen lisäksi Messierin luettelon kohteet M95 ja M105 ja ainakin yhdeksän muuta galaksia. == Katso myös == * Messierin luettelo * New General Catalogue == Lähteet == ==Aiheesta muualla== * SEDSin Messier -sivu M096 096 M096 Luokka:Neitsyen superjoukko 3368
Messier 98

Messier 98 (tai NGC 4192) on kierteisgalaksi noin 44.4 miljoonan valovuoden päässä maapallosta. Se sijaitsee Bereniken hiukset -nimisessä tähdistössä. Pierre Méchain löysi M98:n 15. maaliskuuta 1781.SEDSin Messier -sivu M098 == Katso myös == * Messierin luettelo * New General Catalogue == Lähteet == ==Aiheesta muualla== * SEDSin Messier -sivu M098 Luokka:Neitsyen galaksijoukko 098 M098 4192
Messier 105

Messier 105 (tai NGC 3379) on elliptinen galaksi noin 34 miljoonan valovuoden päässä Maasta. Se sijaitsee Leijonan tähdistössä. Pierre Méchain löysi M105:n vuonna 1781SEDSin Messier -sivu M0105, vain muutama päivä läheisten M95:n ja M96:n löytymisen jälkeen. == Katso myös == * Messierin luettelo * New General Catalogue == Lähteet == ==Aiheesta muualla== * SEDSin Messier -sivu M0105 105 M105 3379
Messier 106

Messier 106 (myös nimellä NGC 4258) on kierteisgalaksi noin 24 miljoonan valovuoden päässä Maasta. Se sijaitsee Ajokoirien tähdistössä. M106 on Seyfert II -galaksi, ja se säteilee röntgenalueella voimakkaasti. Onkin arveltu, että galaksin materiaa putoaa galaksin ytimessä olevaan supermassiiviseen mustaan aukkoon. == Katso myös == * Messierin luettelo * New General Catalogue == Lähteet == ==Aiheesta muualla== * SEDSin Messier-sivu M0106 * Kuvia: Luokka:Aktiiviset galaksit 106 M106 Luokka:Neitsyen superjoukko 4258
Blitz BASIC

Blitz BASIC on BASIC-kieleen pohjautuva ohjelmointikieli. Blitz BASIC oli alun perin Amigalle julkaistu suosittu ohjelmointikieli. Vuonna 2000 perustettu Blitz Research Ltd toi markkinoille Blitz BASIC:in Windowsille. Myöhemmin markkinoille tuli Blitz3D-kieli, jolla pystyi tekemään kolmiulotteista grafiikkaa sisältäviä sovelluksia. Blitz Research Ltd:n tuorein tuote on BlitzMax. Se on seuraavan sukupolven ohjelmointikieli, joka perustuu BlitzPlus- ja Blitz3D-kieliin, mutta sisältää huomattavasti paremmat ominaisuudet. Blitzbasic II:n assembly-kieliset lähdekoodit julkaistiin kun Acidsoft lopetti kehityksen Amigalle, mutta tuotenimi säilyi ja se julkaistiin Windowsille. Bernd Roesch aloitti kielen modernisoinnin ja julkaisi AmiBlitz2:n. Tämän seuraaja on AmiBlitz3. Myös BlitzPlusin ja Blitz3D:n lähdekoodit on julkaistu. BlitzMaxin lähdekoodit on myös julkaistu. ==Blitz Basicilla toteutettuja pelejä == *Master of Defense - Blitz 3Dhttp://www.master-of-defense.com/ *Grid Wars - Blitz Max *Treasure Fall - Blitz Plushttp://www.mking.com/treasurefall/index.html *Inca Quest - Blitz Maxhttp://www.rocksolidgames.com/game-inca.html *Naked War - Blitz 3Dhttp://www.naked-war.com/ *Platypus - Blitz 2D (Mac port, Blitz Max) *Sphere Racer - Blitz 3Dhttp://www.mentalillusion.co.uk *Oh No More Invaders From Space - Blitz 3Dhttp://www.lodgia.com/moreinvadersfromspace/ *SpongeBob SquarePants Obstacle Odyssey - Blitz 3Dhttp://arcade.nick.com/nick/gameinfo.jsp?s=SpongeBobSquarePantsObstacleOdyssey *Super Gerball - Blitz 3Dhttp://www.supergerball.com/ *Worms - alkujaan nimeltään Total Wormage, kehitettiin Blitz Basicilla Amigalle ennen kaupallista julkistusta *SCP - Containment Breach - Blitz 3Dhttp://www.scpcbgame.com/ ==Katso myös== *CoolBasic ==Lähteet== ==Aiheesta muualla== *BlitzBasic kotisivut Luokka:Amiga Luokka:Ohjelmointikielet
Aavikkokultakontiainen

Aavikkokultakontiainen eli aavikkokultamyyrä eli aavikkokultiainen (Eremitalpa granti) on eteläafrikkalainen nisäkäslaji. == Tuntomerkit == Muiden kultakontiaisten tapaan aavikkokultakontiainen on sopeutunut maahan kaivautumiseen. Sen eturaajoissa on kummassakin kolme kaivamiseen sopeutunutta kynttä. Häntä ja korvat ovat surkastuneet näkymättömiksi, silmät ovat karvaisen nahan peittämät ja kuonossa on nahkamainen tyyny, jota myös käytetään kaivautumiseen. Aavikkokultakontiaisella on pitkä, silkkinen turkki, väriltään harmaa pennuilla ja hiekanruskea aikuisilla. Eläimen pituus on 7,5–9 senttimetriä, paino 15–25 grammaa, ja se on näin kultakontiaisista pienin. == Elinalueet, ruokavalio ja sosiaalinen käyttäytyminen == Aavikkokultakontiainen asuu Etelä-Afrikan länsirannikolla ja Namibian lounaisosissa lähinnä hiekka- aavikolla. Toisin kuin monet muut kultakontiaiset aavikkokultakontiainen harvoin rakentaa kestäviä tunneleita. Se pikemmin ikään kuin ui tai ryömii hiekan pinnalla tai juuri pinnan alla ruokaa etsiessään. Se liikkuu pääosin öisin ja syö muun muassa termiittejä ja muita selkärangattomia sekä matelijoita kuten skinkkejä. Aavikkokultakontiainen on yksineläjä, reviirin keskikoko on 4,6 ha. == Uhanalaisuus== Aavikkokultakontiainen on IUCN:n uhanalaisuusluokituksessa merkitty elinvoimaiseksi. Se on kuitenkin erittäin herkkä eläinympäristön tuhoutumiselle. == Lähteet == Luokka:Kultakontiaiset
Salim Sdiri

Salim Sdiri (s. 26. lokakuuta 1978 Ajaccio, Ranska) on ranskalainen pituushyppääjä. Hänellä on tunisialaisia sukujuuria. ==Ura== Sdirin ensimmäiset arvokisat olivat Münchenin EM-kisat 2002, joissa hän sijoittui pituudessa seitsemänneksi hypättyään 778. 2003 hän oli neljäs Euroopan sisäratojen cupissa tuloksella 784, seitsemäs Birminghamin sisäratojen MM- kisoissa ja karsiutui Pariisin MM-kisoissa tuloksella 794. Seuraavana vuonna Sdiri hyppäsi toiseksi Euroopan cupissa tuloksella 824. Ateenan olympialaisissa hän oli kahdestoista. Sdiri voitti sisäratojen Ranskan- mestaruuden vuonna 2005. Myöhemmin samana vuonna hän karsiutui sisäratojen EM- kisoissa, oli toinen Euroopan cupissa ja sijoittui viidenneksi sekä Helsingin MM-kisoissa että IAAF:n yleisurheilufinaalissa. 2006 Sdiri voitti jälleen maansa sisäratojen mestaruuden. Euroopan cupissa hän saavutti toisen tilan. Göteborgin EM-kisoissa hän oli kymmenes ja kauden lopussa yleisurheilun maailmancupissa viides. Sdiri voitti pronssia 2007 sisäratojen EM-kisoissa tuloksella 800. Yleisurheilun Kultaisen liigan Rooman-osakilpailussa 13. heinäkuuta 2007 Tero Pitkämäen sektorin ulkopuolelle suuntautunut keihäs osui Sdiriä kylkeen. Aluksi Sdirin kerrottiin selvinneen tapauksesta lievin vammoin, mutta myöhemmin selvisi, että keihäs oli osunut Sdirin oikeaan munuaiseen ja maksaan. Keihään osumahaava oli yli kymmenen senttimetriä syvä.https://archive.is/20120526051107/www.news.com.au/dailytelegraph/story/0,22049,22085109-5001023,00.html Sdiri palasi kilparadoille helmikuussa 2008 Ranskan hallimestaruuskisoissa, joissa hän sijoittui toiseksi tuloksella 798. Hän karsiutui Valencian sisäratojen MM-kilpailuissa, Pekingin olympialaisissa ja Torinon 2009 EM- hallikisoissa. 12\. kesäkuuta 2009 Sdiri hyppäsi uuden Ranskan ennätyksen 842 cm. Myöhemmin samana vuonna hän oli kuudes Berliinin MM-kilpailuissa ja viides IAAF:n yleisurheilufinaalissa. Sdiri sijoittui neljänneksi sekä Dohan sisäratojen MM-kilpailuissa 2010 tuloksella 801 cm että saman vuoden Barcelonan EM-kilpailuissa tuloksella 820 cm. Pariisin sisäratojen EM- kilpailuissa 2011 ja saman vuoden Daegun MM-kilpailuissa hän karsiutui. ==Ennätykset== * 100 metrin juoksu: 11,06 (2003) * Pituushyppy: 842 (2009) ==Lähteet== Luokka:Ranskalaiset pituushyppääjät Luokka:Ranskantunisialaiset Luokka:Vuonna 1978 syntyneet Luokka:Elävät henkilöt
Vasala

Vasala-nimisiä suomalaisia henkilöitä: *Antti Vasala (s. 1977), keskimatkojen juoksija *Pekka Vasala (s. 1948), keskimatkojen juoksija ja olympiavoittaja *Samuli Vasala (s. 1976), kestävyys- ja keskimatkojen juoksija, Pekka Vasalan veljenpoika
Kukostensyrjä

Kukostensyrjä on osa Hämeenlinnan kaupungissa sijaitsevan Ruununmyllyn kaupunginosaa. Se sijaitsee kaupungin itäpuolella ja Aulangonjärven eteläpäässä. Kukostensyrjä rajoittuu Papinniittyyn, Aulankoon, Hätilään ja osittain Idäpäähänkin. Kukostensyrjän alueella on lähinnä omakoti- ja rivitaloasutusta. Kukostensyrjän alue, jota yleensä ei voi aivan tarkasti edes määritellä, on osittain yhteneväinen Hätilän vanhan sotilasvirkatalon, Aulangon torpan kanssa. Tämä sotilasvirkataloon kuulunut Aulangon torppa on perustettu 1741, ja se luovutettiin 1917 lastenkodiksi 1800-luvun alkupuolella toimintansa aloittaneelle Hämeenlinnan Rouvasseuralle. Tila ja lastenkodin toiminta siirtyivät vuonna 1936 sisälähetysyhdistykselle, joka sen myöhemmin lakkautti. Kukostensyrjän palvelutarjonta on melko vähäistä. Lapset käyvät perusopetuksen luokkia 1–6 Ruununmyllyn koulun alueella. Perusopetuksen luokat 7–9 käydään puolestaan Hämeenlinnan yhteiskoulussa. Yhteiskoulussa toimi myös lukio vuoteen 2012, jolloin se lakkautettiin, ja oppilaat siirtyivät joko Kaurialan lukioon tai Hämeenlinnan lyseon lukioon. ==Lähteet== *Hämeenlinnan kaupungin sivut Luokka:Ruununmylly
Steve Bennett

Stephen Graham Bennett (s. 17. tammikuuta 1961 Farnborough, Kent) on englantilainen jalkapalloerotuomari, joka työskentelee Englannin Valioliigassa. Bennett aloitti tuomaroinnin vuonna 1984. Vuonna 1995 hän aloitti The Football Leaguessa ja vuodesta 1999 alkaen on kentilainen tuomaroinnut Valioliigassa. Vuonna 2001 hänestä tuli virallinen FIFAn tuomari.Birthdate and Biographical detail : Football League Official website. Bennett on urallaan tuominnut muutamia virallisia kansainvälisiä ystävyysotteluita. Hän on tuominnut urallaan muutaman suuren ottelun: Englannin liigacupin loppuottelun vuonna 2005, Mestarien liigan puolivälieräottelun Benfica–Barcelona ja FA Cupin kauden 2006–2007 loppuottelun. == Tilastot == Kausi Ottelut Yhteensä per ottelu Yhteensä per ottelu 1997–1998 36 128 3,56 12 0,33 1998–1999 39 162 4,15 10 0,26 1999–2000 33 107 3,24 2 0,06 2000–2001 31 87 2,81 8 0,26 2001–2002 33 105 3,18 8 0,24 2002–2003 38 148 3,89 7 0,18 2003–2004 35 103 2,94 12 0,34 2004–2005 42 169 4,02 10 0,24 2005–2006 42 141 3,36 12 0,29 2006–2007 44 144 3,37 14 0,31 == Lähteet == Luokka:Englantilaiset jalkapallotuomarit Luokka:Vuonna 1961 syntyneet Luokka:Elävät henkilöt
Lichtenstein

Lichtenstein (ei tule sekoittaa Liechtensteinin ruhtinaskuntaan) voi tarkoittaa ainakin seuraavia: * Alfred F. Lichtenstein (1876–1947), yhdysvaltalainen yritysjohtaja ja filatelisti * Anton August Heinrich Lichtenstein (1753–1816), saksalainen eläintieteilijä * Eric Lichtenstein (s. 1994), argentiinalainen moottoriurheilija * Gerschon Lichtenstein, puolalaissyntyisen yhdysvaltalaisnäyttelijä George E. Stonen (1903–1967) alkuperäinen nimi * Martin Lichtenstein (1780–1857), saksalainen lääkäri, eläintieteilijä ja tutkimusmatkailija * Roy Lichtenstein (1923–1997), yhdysvaltalainen taidemaalari, kuvanveistäjä ja poptaiteilija.
Relics

Relics on rock-yhtye Pink Floydin vuonna 1971 julkaistu harvinaisuuskokoelma. Se sisältää muun muassa yhtyeen alkuaikojen singlehitit ”See Emily Play” ja ”Arnold Layne” ja monia b-puolia. Albumi sisältää myös kappaleita soundtrackilta Music from the Film More (”Cirrus Minor” ja ”The Nile Song”) sekä kappaleita ensilevyltä The Piper at the Gates of Dawn (”Interstellar Overdrive” ja ”Bike”). ==Kappaleluettelo== # "Arnold Layne" (Syd Barrett) – 2:56 #* Samannimisen singlen a-puoli 11. maaliskuuta 1967 #* päävokaalit: Syd Barrett # "Interstellar Overdrive" (Syd Barrett/Roger Waters/Rick Wright/Nick Mason) – 9:43 #* Albumilta The Piper at the Gates of Dawn 1967 #* instrumentaalinen # "See Emily Play" (Syd Barrett) – 2:53 #* Samannimisen singlen a-puoli 17. kesäkuuta 1967 #* päävokaalit: Syd Barrett # "Remember a Day" (Rick Wright) – 4:29 #* Albumilta A Saucerful of Secrets 1968) #* päävokaalit: Rick Wright # "Paintbox" (Rick Wright) – 3:33 #* Singlen Apples and Oranges b-puoli, 18. marraskuuta 1967 #* päävokaalit: Rick Wright # "Julia Dream" (Roger Waters) – 2:37 #* Singlen It Would Be So Nice b-puoli, 13. huhtikuuta 1968 #* päävokaalit: David Gilmour # "Careful with That Axe, Eugene" (David Gilmour/Roger Waters/Rick Wright/Nick Mason) – 5:45 #* Singlen Point Me at the Sky b-puoli, 7. joulukuuta 1968 #* instrumentaalinen # "Cirrus Minor" (Roger Waters) – 5:18 #* Soundtrackalbumilta Music from the Film More 1969 #* päävokaalit: David Gilmour # "The Nile Song" (Roger Waters) – 3:25 #* Soundtrackalbumilta Music from the Film More 1969 #* päävokaalit: David Gilmour # "Biding My Time" (Roger Waters) – 5:18 #* Ei aikaisemmin julkaistu #* päävokaalit: Roger Waters # "Bike" (Syd Barrett) – 3:21 #* Albumilta The Piper at the Gates of Dawn 1967 #* päävokaalit: Syd Barrett ==Muusikot== * Syd Barrett – kitara ja laulu kappaleissa "Arnold Layne", "See Emily Play", "Interstellar Overdrive" ja "Bike" * Roger Waters – basso, laulu * David Gilmour – kitara kaikissa paitsi "Arnold Layne", "See Emily Play", "Interstellar Overdrive" ja "Bike", laulu, taustalaulu * Rick Wright – urut, piano, syntetisaattori, laulu, taustalaulu * Nick Mason – rummut, lyömäsoittimet ja alkuperäinen kansisuunnittelu Muut: * Norman Smith – rummut ja laulu kappaleessa ”Remember a Day” Luokka:Vuoden 1971 kokoelma-albumit Luokka:Pink Floydin albumit
Veikko Leväaho

Veikko Leväaho (1. kesäkuuta 1924 Leningrad, Neuvostoliitto – 25. tammikuuta 2009 Helsinki) oli suomalainen vapaa toimittaja ja anarkisti. Hän oli myös koko elämänsä ajan kasvissyöjä. Veikko Leväahon vanhemmat olivat asianajaja Jalmari Leväaho ja Alma Sofia Aholainen. Hänen nuorempi veljensä oli urheilutoimittaja Kauko-Aatos Leväaho. Leväaho palveli jatkosodassa ilmavoimissa meteorologina ja työskenteli sodan jälkeen Aeron palveluksessa sekä itsenäisenä yrittäjänä. Leväaho tuomittiin huhtikuussa 1944 asepalveluksensa aikana vankeuteen esimiehen käskyn täyttämättä jättämisestä. Leväaho ei suostunut lukemaan iltahartaudessa Herran siunausta. Leväaho oli ateisti ja katsoi, että olisi käskyn täyttäessään halventanut uskovien varusmiestoveriensa vakaumusta. Hän suoritti kuukauden vankeusrangaistuksen Kuopion lääninvankilassa vesileipärangaistuksena. Leväaho johti Kriittisen Korkeakoulun anarkismintutkimuksen työryhmää vuosina 1969–1977. Hän johti myös vuodesta 1971 lähtien Unioninkatu 45:ssä toimineen A-klubin istuntoja. Sen jäsenet kutsuivat itseään ”anarkeiksi” korostaen valtanäkemyksensä rinnasteisuutta muihin vallankäyttäjiin kuten monarkkeihin. Heidän tavoitteensa oli demokraattinen ja varsinaisista anarkisteista poiketen myös parlamentaarinen vaikuttaminen. == Lähteet == * * Klubi-blogi 24.11.2009 : Veikko Leväaho-teemaklubi * Filosofia.fi 21.12.2009 : Klubi & suomianarkohistoriaa == Aiheesta muualla == * Veikko Leväahon muistokirjoitus Helsingin Sanomissa * Veikko Leväaho: Minun anarkismini luonnehdinta. 18.11.1968. Luokka:Ateismiaktivistit Luokka:Suomalaiset anarkistit Luokka:Suomalaiset toimittajat Luokka:Vuonna 1924 syntyneet Luokka:Vuonna 2009 kuolleet
Dauphiné

Dauphiné on entinen Ranskan provinssi maan kaakkoisosassa. Nykyään Dauphinén kohdalla sijaitsevat Isèren, Drômen ja Hautes-Alpes departementit. Provinssin pääkaupunki oli Grenoble, muita suurempia kaupunkeja olivat Vienne, Valence, Die, Gap ja Briançon. == Historia == Tulevan Dauphinén alue oli allobrogien ja muiden gallialaisten heimojen hallussa muinaisina aikoina. Rooman valtakunnan hajottua se vähitellen sai itsenäisyyden Pyhä saksalais-roomalainen keisarikunnan osana. Viennen kreivin Guy IV:n vaakunassa oli delfiini ja hänen lempinimensä oli le Dauphin (). Tämä titteli periytyi hänen perheessään vuoteen 1349 asti, jolloin lapseton Humbert II myi itsenäisen Dauphinén Ranskan kuninkaalle Filip VI:lle sillä ehdolla, että kruununperillinen kantaisi dauphinin nimeä ja arvoa. Siitä asti kruununperillinen saattoi ottaa käyttöönsä dauphininin arvonimen, jos hän oli sen hetkisen kuninkaan jälkeläinen. Toisen maailmansodan aikana alueella toimi voimakas partisaaniliike. ==Katso myös== *Critérium du Dauphiné (pyöräilykilpailu) ==Aiheesta muualla== Luokka:Ranskan entiset provinssit
See Emily Play

See Emily Play on vuonna 1967 julkaistu Pink Floydin kappale, jonka on sanoittanut ja säveltänyt silloinen keulahahmo Syd Barrett. Barrett myös laulaa kappaleen. Vaikka kappale ei ollut yhtyeen esikoisalbumilla The Piper at the Gates of Dawn, siitä muodostui singlenä ilmestyessään hittiklassikko. Kappale julkaistiin myöhemmin erilaisilla kokoelmilla, ensimmäiseksi albumilla Relics (1971). B-puoli ”Scarecrow” julkaistiin yhtyeen esikoisalbumilla. == Kappaleet == # See Emily Play # Scarecrow (myös albumilla The Piper at the Gates of Dawn nimellä ”The Scarecrow”) == Kokoonpano == * Syd Barrett – laulu, kitara * Richard Wright – koskettimet, urut (kappale 2), taustalaulu (kappale 2) * Roger Waters – basso, taustalaulu (kappale 1) * Nick Mason – rummut, lyömäsoittimet == Lähteet == Luokka:Pink Floydin kappaleet Luokka:Vuoden 1967 kappaleet
Dorian Harewood

Dorian M. Harewood (s. 6. elokuuta 1950 Dayton, Ohio, Yhdysvallat) on yhdysvaltalainen Emmy-ehdokkuuden saanut näyttelijä ja laulaja. ==Ura== Ohiossa syntyneen Harewoodin näyttelijän ura alkoi 1970-luvulla, jolloin hän esiintyi yhdessä jaksossa televisiosarjassa Swiss Family Robinson. Samana vuonna Harewood teki ensi esiintymisensä elokuvassa Foster ja Laurie. Hän jatkoi uraansa vierailevana näyttelijänä useissa televisiosarjoissa, joihin kuuluivat muun muassa Beulah Land, Matt Houston, Murhasta tuli totta ja Matlock. Samalla Harewood esiintyi useissa elokuvissa kuten Full Metal Jacketissa, Voittolyönnissä ja Äkkikuolemassa. ===Ääninäyttelijänä=== Vuonna 1989 Harewood teki ensimmäisen ääniroolinsa Turtles – mutanttikilpikonnat -animaatioon, jossa hän esitti Silppuria kolmen jakson verran. Sittemmin Harewood on tehnyt äänirooleja animaatioihin kuten Gargoyles, Mortal Kombat: Defenders of the Realm, Batman of the Future, Astro Boy, The Grim Adventures of Billy & Mandy ja Prätkähiiret, joka on ollut hänen pitkäaikaisin sarja, jossa Harewood ääninäytteli Motoa vuosina 1993–1996. Vuonna 2006 hän uusi Moton roolin sarjan tullessa takaisin noin kymmenen vuoden tauon jälkeen. ===Laulajana=== Harewood julkaisi oman levynsä vuonna 1989. Sittemmin häntä on kuultu muun muassa Dean Jamesin Intimacy-albumilla.Dorian Harewood Biography (1950-) Viitattu 20.12.2009 ==Diskografia== *Love Will Stop Calling (1989) ==Lähteet== Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset ääninäyttelijät Luokka:Yhdysvaltalaiset laulajat Luokka:Vuonna 1950 syntyneet Luokka:Elävät henkilöt
K. J. Ellilä

Kaarle Johannes (K. J.) Ellilä () oli suomalainen maanviljelijä, maataloushallituksen pääjohtaja ja Maalaisliiton kansanedustaja ja ministeri. Ellilän vanhemmat olivat maanviljelijä Heikki Oskar Ellilä ja Alfhilda Olivia John. Hän pääsi ylioppilaaksi 1909 ja suoritti Helsingin yliopistossa agronomin tutkinnon 1913 ja filosofian kandidaatin tutkinnon 1927. Ellilä oli Suomen maatalousseurojen keskusliiton assistentti 1913–1915, maataloushallituksen tutkimustoimiston johtajan apulainen ja johtaja 1915–1924, ja yleisen maatalousosaston päällikkö ja maatalousneuvos 1924–1936. Hän toimi maataloushallituksen vt. ylijohtajana 1927–1928, ylijohtajana 1936–1941 ja pääjohtajana 1941–1955. Ellilä viljeli myös Karkussa sijaitsevaa kotitilaansa 1920–1957. Nykyisin talon seinässä on Ellilän syntymän 100-vuotispäivänä paljastettu muistolaatta. Ellilä toimi lisäksi maataloudellisen tilastokomitean sihteerinä 1917–1922, Helsingin yliopiston maatalouskirjanpidon opettajana 1919–1936, Maanviljelystaloudellisen laitoksen assistenttina 1921–1923 ja Maatalouslehden toimituksen jäsenenä 1920–1952. Politiikassa Ellilä oli mukana Maalaisliiton kansanedustajana Turun läänin pohjoisesta vaalipiiristä 1929–1930 ja 1932–1935. Jälkimmäiselle kaudelleen hän tuli edustaja Kalle Joukasen tilalle 20. toukokuuta 1932. Ellilä toimi maatalousministerinä Kallion III hallituksessa 1929–1930 ja kansanhuoltoministerinä Linkomiehen hallituksessa 1943–1944. Ellilä on haudattu entisen Karkun alueelle, Sastamalan kirkolle sukuhautaan. Hautakivessä on Sulo Aaltosen tekemä kasvoreliefi Ellilästä. == Lähteet == * * * * Pietilä, Esko: Kotiseutumme muistot. Luokka:Kansanedustajat Luokka:Suomen kansanhuoltoministerit Luokka:Suomen Keskustan poliitikot Luokka:Suomen maatalousministerit Luokka:Turun läänin pohjoinen vaalipiiri Luokka:Suomalaiset opettajat Luokka:Vuonna 1888 syntyneet Luokka:Vuonna 1957 kuolleet
Aasian pöly

Aasian pöly (myös keltainen pöly, keltainen hiekka, keltainen tuuli tai Kiinan pölymyrsky) on kausittainen meteorologinen ilmiö, joka vaikuttaa laajaan osaan Itä-Aasiaa satunnaisesti kevätkuukausien aikana. Pöly on lähtöisin Mongolian aavikoilta, Pohjois-Kiinasta ja Kazakstanista, jossa voimakkaat tuulet ja hiekkamyrskyt nostavat ilmaan hienojakoista maa-ainesta, joka tuulten myötä kantautuu edelleen Kiinaan, Pohjois- ja Etelä-Koreaan, Japaniin ja Venäjän kaukoidässä sijaitseville alueille. Joskus aines voi kantautua aina Yhdysvaltoihin saakka. Viimeisen vuosikymmenen aikana pölystä on teollisuuden saasteiden ja Kiinassa tapahtuvan aavikoitumisen seurauksena tullut merkittävä ongelma. Muutaman viimeisen vuosikymmen aikana tapahtunut Araljärven alueen kuivuminen on myös lisännyt pölyongelman vakavuutta. Koreassa, jotkin ryhmittymät käyttävät ilmiöstä nimitystä ”keltaisen pölyn terrorismi”. luokka:Aasia Luokka:Meteorologia
Rodina

Rodina (, suom. "Kotimaa") on venäläinen puolue. Sillä on parlamentin alahuone duumassa 1 kansanedustaja kaudella 2016–2021. Rodina toimi itsenäisenä puolueena vuosina 2003–2007, sen jälkeen se yhdistyi muiden puolueiden kanssa Oikeudenmukainen Venäjä -puolueeksi. Vuodesta 2012 lähtien Rodina on toiminut jälleen puolueena. Rodinan puheenjohtajana toimii Aleksei Žuravljov. == Historia == Rodina oli alun perin noin kolmenkymmenen vasemmistolaisen ja nationalistisen puolueen ryhmä, joka yhdistyi elokuussa 2003 vuoden 2003 duuman vaaleja varten. Puolueen nimi oli "Kotimaa (kansallis-isänmaallinen liitto)". 7. joulukuuta 2003 Rodina sai 9,02 % äänistä ja 38 paikkaa pienimpänä duumaan päässeistä puolueista. Sen jäsenet Sergei Glazjev ja Viktor Geraštšenko lähtivät vuoden 2004 presidentinvaaleihin, Geraštšenko yhden Rodinan jäsenpuolueen nimittämänä ja Glazjev itsenäisenä ehdokkaana. Glazjev tuli vaalissa kolmanneksi. Vaalien jälkeen toinen puheenjohtajista, Dmitri Rogozin sai puolueen jäsenkunnan äänestämään Glazjevin pois puhemiehen tehtävistä ja jäi itse johtoon. Marraskuussa 2005 Rodinaa estettiin osallistumasta joulukuun Moskovan duuman vaaleihin. Liberaalidemokraattisen puolueen valituksen mukaan puolue syyllistyi kiihotukseen kansanryhmää vastaan. Sen mainoksessa tummapintaiset kaukasialaiset heittivät vesimeloninkuoria maahan, jotka Rogozin kehottaa keräämään pois ja mainos päättyi kehotukseen "siivota kaupunki roskista." Rodina yhdistyi lokakuussa 2006 Elämän puolueen ja Eläkeläisten puolueen kanssa Oikeudenmukaiseksi Venäjäksi. Osa entisistä Rodinan kannattajista perusti tässä vaiheessa uuden Suur-Venäjä-puolueen (Великая Россия) eräiden DPNI:n jäsenten kanssa. Vuonna 2011 Rodina-järjestön puheenjohtajaksi valittiin Aleksei Žuravljov. Rodina irtosi Oikeudenmukaisesta Venäjästä jälleen omaksi puolueekseen 29. syyskuuta 2012. == Vaalitulokset == === Parlamentin alahuoneen duuman vaalit === Vuosi Koko maan (=valtakunnallinen) vaalipiiri Yksiedustajaiset vaalipiirit Yhteensä Puheenjohtaja Puolueen äänimäärä % Paikkoja Paikkamäärän muutos +/- Puolueen äänimäärä % Paikkoja +/- Paikkoja % +/- 2003 5 470 429 (4:s) 9,02 % 29 +29 1 719 147 2,9 % 8 +8 37 / 450 +37 Sergei Glazjev 2007 Puolue oli osa Oikeudenmukaista Venäjää, eikä osallistunut vaaleihin. 2011 2016 792 226 (8:s) 1,51 % 0 — 1 241 642 2,39 % 1 +1 1 / 450 0,22 % +1 Aleksei Žuravljov === Presidentinvaalit === Vuosi Puolueen ehdokas 1. kierros 2. kierros Äänimäärä Äänten %-osuus Äänimäärä Äänten %-osuus 2018 Ei omaa ehdokasta, puolue tuki Vladimir Putinia 56 430 712 76,7 == Lähteet == * Russia Profile: Rodina === Viitteet === == Aiheesta muualla == * Puolueen viralliset sivut Luokka:Venäjän puolueet
Tornion ensimmäinen kirkko

Tornion ensimmäinen kirkko on vuonna 1647 valmistunut ja vuonna 1682 tulipalossa tuhoutunut kirkko Torniossa.http://www.tornio.seurakunta.net/?sid=254 Kirkko rakennettiin vuosina 1642–1647 30-vuotisen sodan lopulla ja perustamistyöt tehtiin "omin voimin". Ammattiapua saatiin kuitenkin vuonna 1644 seinien salvostöihin, holvaukseen, paanotukseen, tornin rakentamiseen sekä sisustustöihin. Pohjalaisesta mestarista ei ole varmaa tietoa, mutta epäillään että hän olisi "Herman Juse ifrån Limingo" eli nykyisen kirkon rakentajan Matti Joosepinpoika Härmän isä. Tornion ensimmäinen kirkko paloi 27. heinäkuuta 1682, palo syttyi salamaniskusta. ==Muistomerkki== Kirkolle kehiteltiin Torniossa pitkään muistomerkkiä, ja vuonna 2001 se toteutettiin. Muistomerkin suunnitteli Martti Porkka, ja sen toteutti Länsi-Lapin Ammatti-instituutin Tervolan käsi- ja taideteollisuusosasto. Muistomerkin rahoittajissa oli mukana myös yksityisiä, kuten vanhan perinteen mukaan aina kirkkojenkin rakentamisessa ja kaunistamisessa. Kulmakivi-teemaa arkkitehti Matti Porkka kuvaa näin: "Kivi, jonka rakentajat hylkäsivät, on nyt kulmakivi. Herralta se on tullut, ja se on ihmeellinen meidän silmissämme." (Ps. 118:22,23/Matt.42). Kulmakivi rakennuksessa tarkoittaa perustuksessa, seinien liittymäkohdassa olevaa nurkkakiveä. Sillä tarkoitetaan myös, kuten tässä tapauksessa, holvausmuuraukseen liittyvää kaariaukon ylintä kiilakiveä, johon rakenteen puristusvoimat kohdistuvat. Jos tämä kulmakivi otetaan pois, rakennelma sortuu. == Kulmakivi == * sijainti: Tornion seurakuntatalon edessä * suunnittelu: Matti Porkka * paljastettu: 30. syyskuuta 2001 * työryhmä: Eljas Aho, Yrjö Alamäki, Juhani Holma, Pentti Moring, Henri Nordberg, Matti Porkka ja Aarne Vuento Kulmakivessä muistomerkin päällä on keskiaikaisten kivikirkkojen alttarialueen sienistä tuttu piispan vihkiristi. Kristityille kulmakivi merkitsee itse Kristusta, Kirkon perustajaa ja ylläpitäjää. Ilman Kristusta ei Kirkkoa voi olla olemassa. Se sortuu ja hajoaa. Graniitista veistetty muistomerkki Tornion kaupungin ensimmäisen kirkon muistoksi on pystytetty "Kirkonrakentajien muistoksi". Kirkonrakentajilla tässä halutaan ymmärtää kaikkia niitä henkilöitä, tahoja ja erityisesti kirkkokansaa, jotka eri aikoina ovat moninaisin käytännön toimin ja rukouksin olleet rakentamassa Kristuksen seurakuntaa Tornion kaupungissa. == Lähteet == Luokka:Tornion historia Luokka:Suensaari Luokka:Suomen puukirkot Luokka:Suomen entiset kirkkorakennukset Luokka:Tornion kirkkorakennukset
Xerez CD

Xerez Club Deportivo on espanjalainen jalkapalloseura Jerezin kunnasta Andalusiasta. Seura vuonna 1947, ja sen edustusjoukkue pelaa Espanjan neljänneksi korkeimmalla sarjatasolla Tercera Divisiónssa. Xerezin peliasun värit ovat sininen ja valkoinen. Seuran kotistadionina toimii noin 21 000 -paikkainen, vuonna 1988 käyttöönotettu Chapín. Xerezin paikallisvastustajia ovat Jerez Industrial ja Cádiz. Seuran nimi tulee Jerez-nimen vanhasta kirjoitusasusta. Molemmat nimet äännetään . == Historiaa == Jalkapallo tuli Jerezin alueelle 1870-luvulla Britanniaan suuntautuneen sherryviennin myötä. Ensimmäisen seuran, Xerez Fútbol Clubin, kaupunkiin perusti vuonna 1907 Bodegas Williams & Humbert -viinitehtaan työntekijä Thomas Spencer. Tämä seura pelasi kahdeksan kautta Espanjan toiseksi korkeimmalla sarjatasolla Segunda Divisiónissa ja ylsi kerran Espanjan cupin Copa del Reyn puolivälieriin. Nykyinen seura perustettiin 24. syyskuuta 1947 nimellä Jerez Club Deportivo. Nimi muutettiin nykyisekseen 1960-luvulla. Seuran historia on jakautunut tasaisesti Segunda Divisiónin, Segunda División B:n ja Tercera Divisiónin välille. Segundaan joukkue nousi ensimmäistä kertaa kaudeksi 1953–1954, ja pysyi sarjassa viiden kauden ajan. Yhteensä se on pelannut sarjassa 22 kautta. Kaudella 2001–2002 Xerez oli saksalaisen Bernd Schusterin valmentamana lähellä nousua korkeimmalle sarjatasolle Primera Divisióniin. Heikon loppukauden myötä kolmanneksi nousijaksi varmistui lopulta Recreativo kierros ennen sarjan päätöstä ja Xerezin sijoitukseksi jäi neljäs, joka oli kuitenkin sen siihenastisen historian paras. Seuraavien kausien aikana Xerez jatkoi Segundan kärkikymmenikössä lukuun ottamatta kauden 2007–2008 pientä romahdusta, jolloin joukkue sijoittui 15:nneksi. Jereziläisten odotus palkittiin kaudella 2008–2009, kun Esteban Vigon luotsaama ryhmä voitti Segundan ja nousi ensimmäistä kertaa historiassaan Primeraan. Käynti pääsarjassa jäi kuitenkin yhden kauden mittaiseksi, kun joukkue sijoittui kauden 2009–2010 päätteeksi viimeiseksi. == Lähteet == == Aiheesta muualla == * Xerez Club Deportivon sivusto Luokka:Espanjalaiset jalkapalloseurat Luokka:Cádizin maakunta